# เจน แคมเปียน
เดม เอลิซาเบธ เจน แคมเปียน (อังกฤษ: Dame Elizabeth Jane Campion, ; เกิดวันที่ 30 เมษายน ปี ค.ศ. 1954) หรือที่รู้จักกันในชื่อ เจน แคมเปียน เป็นผู้กำกับภาพยนตร์, นักเขียนบทและผู้อำนวยการสร้างภาพยนตร์ชาวนิวซีแลนด์ แคมเปียนได้รับการยอมรับและมีชื่อเสียงในวงกว้างในฐานะผู้กำกับภาพยนตร์หญิงจากผลงานในเรื่อง เดอะ เปียโน (1993) ที่เธอทำหน้าที่ทั้งเขียนบทภาพยนตร์และกำกับการแสดงด้วยตนเอง จากผลงานเรื่องดังกล่าวทำให้เธอได้รับรางวัลออสการ์ สาขาบทภาพยนตร์ดั้งเดิมยอดเยี่ยม และได้รับรางวัลปาล์มทองคำ ในสาขาผู้กำกับภาพยนตร์ยอดเยี่ยม โดยเธอเป็นผู้กำกับภาพยนตร์หญิงคนแรกที่ได้รับรางวัลปาล์มทองคำ 

นอกจากนี้ เจน แคมเปียน ยังเป็นผู้กำกับภาพยนตร์หญิงคนที่ 2 จากจำนวน 7 คนที่เคยได้รับการเสนอชื่อให้เข้าชิงรางวัลออสการ์ สาขาผู้กำกับภาพยนตร์ยอดเยี่ยม โดยในปี 2021 เธอประสบความสำเร็จและได้รับคำชื่นชมในฐานะผู้กำกับภาพยนตร์อย่างมากจากผลงานเรื่อง อำนาจบาดเลือดแค้น ที่ทำให้เธอได้รับทั้งรางวัลออสการ์, รางวัลลูกโลกทองคำและรางวัลแบฟตา ในสาขาผู้กำกับภาพยนตร์ยอดเยี่ยม และทำให้เธอกลายเป็นหนึ่งใน 3 ผู้กำกับภาพยนตร์หญิงที่ได้รับรางวัลออสการ์ในสาขานี้ นอกเหนือจากแคทริน บิเกโลว์ และโคลอี เจา"'Piano's' Jane Campion Is First Female Director to Win; 'Concubine's' Chen Kaige Has First Chinese-Film Victory: 'Piano', 'Concubine', Share the Palme D'Or", Los Angeles Times, 25 พฤษภาคม 1993; สืบค้นเมื่อ 6 พฤษภาคม 2012.

 ชีวิตช่วงแรก 
เจน แคมเปียน เกิดที่เมืองเวลลิงตัน ประเทศนิวซีแลนด์ เป็นลูกสาวคนที่ 2 ของคุณแม่ Edith (สกุลเดิม Beverley Georgette Hannah) นักแสดง นักเขียน และทายาท และคุณพ่อ Richard M. Campion เป็นผู้กำกับละครเวทีและโอเปรา คุณปู่ของคุณแม่ คือ Robert Hannah (1845–1930) ผู้ผลิตรองเท้าบริษัทเก่าแก่ของเวลลิงตัน Antrim House ซึ่งปัจจุบันถือเป็นสถานที่มรดกทางวัฒนธรรมของประเทศนิวซีแลนด์ พ่อของเธอมาจากครอบครัว Exclusive Brethren แคมเปียนมีพี่สาวคือ แอนนา และน้องชายชื่อ ไมเคิล  แคมเปียนเติบโตในโลกของการละครในนิวซีแลนด์  พ่อแม่ของเธอเป็นผู้ก่อตั้งกลุ่มโรงละคร New Zealand Players ตอนแรก ๆ เธอก็ปฏิเสธความคิดอาชีพทางละครเวทีหรือการแสดง เธอสำเร็จการศึกษาปริญญาตรีสาขามานุษยวิทยา (BA in Anthropology) จาก Victoria University of Wellington ในปี 1975

ในปี 1976 แคมเปียนเข้าเรียนที่ Chelsea Art School ในลอนดอนและเดินทางไปทั่วยุโรป เธอสำเร็จการศึกษาปริญญาโทสาขา Visual Arts (จิตรกรรม) จาก Sydney College of the Arts ที่มหาวิทยาลัยแห่งซิดนีย์ ในปี 1981 จากการศึกษาทางศิลปะของเธอ แคมเปียนกล่าวถึงจิตรกรแนวลัทธิเหนือจริง Frida Kahlo และประติมากร Joseph Beuys ว่ามีอิทธิพลต่องานศิลปะของเธอ  เธอไม่ชอบใจนักกับข้อจำกัดของการวาดภาพเพื่อการสื่อสาร จึงหันเหไปทางภาพยนตร์ และสร้างภาพยนตร์สั้นเรื่องแรก Tissues ในปี 1980 และในปี 1981 เธอเริ่มเรียนที่ Australian Film, Television and Radio School ซึ่งเธอก็ได้ทำภาพยนตร์สั้นหลายเรื่อง และสำเร็จการศึกษาในปี 1984Mark Stiles. "Jane Campion". Cinema Papers. ธันวาคม 1985. pp. 434–435, 471.

 อาชีพ 

 ชีวิตส่วนตัว 
ในปี 1992 แคมเปียนแต่งงานกับ Colin David Englert ชาวออสเตรเลียซึ่งทำงานเป็นผู้กำกับหน่วยสองกับภาพยนตร์ The Piano  มีลูกชายคนแรก Jasper (เกิดในปี 1993 แต่มีชีวิตอยู่ได้เพียง 12 วัน) มีลูกสาวอีกคน คือนักแสดง Alice Englert (เกิดในปี 1994) ทั้งสองหย่ากันในปี 2001

 รางวัลเกียรติยศ 
แคมเปียนได้รับแต่งตั้งให้เป็นเดม DNZM (Dame Companion of the New Zealand Order of Merit) ในปี 2016 สำหรับภาระกิจเพื่อสาธารณะทางด้านภาพยนตร์“New Year Honours 2016”. (15 มกราคม 2016) 2 New Zealand Gazette 1 at 3.

 ผลงานภาพยนตร์ 
ปีเรื่องเครดิตเป็นหมายเหตุผู้กำกับผู้เขียนบทผู้สร้าง1980Tissues  ภาพยนตร์สั้น1981Mishaps of Seduction and Conquest  ภาพยนตร์สั้น1982Peel: An Exercise in Discipline  ภาพยนตร์สั้น1983Passionless Moments   ภาพยนตร์สั้น1984A Girl's Own Story  ภาพยนตร์สั้นAfter Hours  ภาพยนตร์สั้น1986Two Friends ภาพยนตร์โทรทัศน์1989Sweetie   ภาพยนตร์เรื่องยาว (เปิดตัว)1990An Angel at My Table 1993The Piano  1996The Portrait of a Lady 1999Holy Smoke!  Soft Fruit 2003In the Cut  2006The Water Diary  ภาพยนตร์สั้น, ส่วนหนึ่งในภาพยนตร์มานุษยวิทยา  8 ปี 2008 Abduction: The Megumi Yokota Story ภาพยนตร์สารคดี2007The Lady Bug  ภาพยนตร์สั้น, ส่วนหนึ่งจากภาพยนตร์มานุษยวิทยา To Each His Own Cinema2009Bright Star  2012I'm the One ภาพยนตร์สั้น2013Top of the Lake    มินิซีรีส์2016Family Happiness ภาพยนตร์สั้น2017They Top of the Lake: China Girl    มินิซีรีส์